पृथ्वी शॉ याच्या नेतृत्वाखालील भारतीय युवा (19 वर्षांखालील) संघाने ICC U19 विश्वचषकावर नाव कोरलं.

न्यूझीलंडहून परतलेल्या या विजयी संघाचं मुंबईत जोरदार स्वागत झालं. मुंबईत झालेल्या पत्रकार परिषदेत बोलताना प्रशिक्षक राहुल द्रविडनं सुयोग्य नियोजन आणि नियोजनाप्रमाणे प्रत्यक्ष मैदानावर झालेली व्यूहरचना याला विजयाचं क्रेडिट दिलं आहे.

द्रविड गुरुजी 

भारताचा माजी कर्णधार आणि तंत्रशुद्ध कौशल्यासह फलंदाजीतला 'द वॉल' अर्थात राहुल द्रविड भारतीय युवा संघाचा प्रशिक्षक. क्रिकेटला 'जंटलमन्स गेम' म्हटलं जातं. जंटलमन्स बिरुदावली जगणारा क्रिकेटचा सच्चा निष्ठावान सेवक. 

क्रिकेटच्या मैदानावर आणि मैदानाबाहेरही वर्तन कसं असावं याचा वस्तुपाठ द्रविडच्या उदाहरणानेच दिला जातो. खेळातून निवृत्ती स्वीकारल्यानंतर द्रविडसमोर असंख्य पर्याय होते. 

कॉमेंटेटर म्हणून त्यांनी काम करायला सुरुवात केली. खेळाचे बारकावे जाणणाऱ्या द्रविडकडून कॉमेंट्री ऐकणं हा आशयघन अनुभव असे. मात्र यात द्रविडचं मन रमेना. क्रिकेटमधल्या उदयोन्मुख खेळाडूंसाठी काहीतरी करायला हवं अशी साद मन घालत होतं. 

राहुल द्रविड

द्रविडचा अनुभव आणि कार्यपद्ध... आणखी 4000 वर्णांसाठी लेख सुरू ठेवा:
ती यांचा उपयोग युवा खेळाडूंना होऊ शकतो हे लक्षात घेऊन बीसीसीआयने द्रविडची भारतीय युवा (19 वर्षांखालील) आणि भारतीय 'अ' संघाच्या प्रशिक्षकपदी नियुक्ती केली. 

क्रिकेट धमन्यांमध्येच असल्यानं द्रविडला हे काम आवडणारं होतं. असंख्य मॅचेस, फुटेज पाहून भारताचं प्रतिनिधित्व करू शकतील असे संभाव्य खेळाडू द्रविडने निवडले. 

त्यांना एकत्र केल्यावर क्रिकेटची कौशल्यं घोटीव करणं आणि फिटनेस यावर काम सुरू झालं. आपल्या व्यक्तिमत्वाचं मुलांवर दडपण येऊ नये यासाठी द्रविडने विशेष काळजी घेतली.

क्रिकेटपुरतं मर्यादित न राहता तो त्यांचा लाइफ कोच झाला. हे काम सुरू असतानाच द्रविड इंडियन प्रीमिअर लीग स्पर्धेत दिल्ली डेअरडेव्हिल्स संघाचं प्रशिक्षकपदही सांभाळत होता.

युवा संघाचं प्रशिक्षकपद आणि आयपीएल संघाचं प्रशिक्षकपद अशा दुहेरी भूमिकेत असलेला द्रविड 'कॉन्फ्लिक्ट ऑफ इंटरेस्ट'च्या वादात अडकण्याची शक्यता निर्माण झाली. त्याच्यावर तसे आरोपही झाले. 

कॉमेंट्री आणि आयपीएल प्रशिक्षकपद या दोन्ही प्रचंड पैसा मिळवून देणाऱ्या गोष्टींचा त्याग करत द्रविडने नवी पिढी घडवण्याच्या कामाला प्राधान्य दिलं. युवा संघाच्या विश्वविजेतेपदाचा पाया द्रविडच्या त्या निर्णयानं घातला गेला असं म्हटलं तर वावगं ठरणार नाही. 

न्यूझीलंडला वेळेआधी प्रयाण; द्रविडचा मास्टरस्ट्रोक

प्रचंड थंडी, बोचरे वारे, वेगवान गोलंदाजीला पोषक खेळपट्या अशा वातावरणासाठी न्यूझीलंड ओळखलं जातं. न्यूझीलंडमध्ये खेळताना भल्याभल्या फलंदाजांची भंबेरी उडते. 

विश्वचषकात चांगलं प्रदर्शन करण्यासाठी वातावरणाशी जुळवून घेणं अत्यावश्यक होतं. यासाठी निर्धारित वेळेच्या दोन आठवडे आधीच न्यूझीलंडमध्ये पोहोचणं योग्य ठरेल असं द्रविडला वाटलं. त्याने बीसीसीआयपुढे म्हणणं मांडलं. त्यांनीही होकार दिला आणि बाकी संघांच्या तुलनेत भारतीय संघ दोन आठवडे आधीच न्यूझीलंडला रवाना झाला. 

घरच्या मैदानावर खेळावं त्या सहजतेनं भारतीय खेळाडू न्यूझीलंडमध्ये खेळताना दिसले. न्यूझीलंडमध्ये खेळण्याचा अनुभव द्रविडकडे होता. या अनुभवातूनच न्यूझीलंडला लवकर जाण्य़ाची सूचना त्याने केली होती. द्रविडचा हा मास्टरस्ट्रोक निर्णायक ठरला. 

बीसीसीआयचं शिस्तबद्ध नियोजन

युवा विश्वचषकासाठी बीसीसीआयनं काटेकोर आखणी केली होती. द्रविडच्या बरोबरीनं एक मोठ्ठा सपोर्ट स्टाफ खेळाडूंसाठी कार्यरत होता. वरिष्ठ संघ चांगला होण्यासाठी बेंचस्ट्रेंथ अर्थात राखीव...